JayJayThrowThrow/commonwealth-wiki-mix huggingface dataset:
பணம் (திரைப்படம்)

:::இது திரைப்படத்தைப் பற்றியது. பணத்தைப் பற்றி அறிய பணம் பக்கத்தைப் பார்க்கவும்


பணம் (Panam) என்பது 1952 ஆம் ஆண்டு வெளிவந்த தமிழ்த் திரைப்படமாகும். என். எஸ். கிருஷ்ணன் இயக்கத்தில் வெளிவந்த இத்திரைப்படத்திற்கு மு. கருணாநிதி திரைக்கதை உரையாடலை எழுதினார். இதில் சிவாஜி கணேசன், பத்மினி, என். எஸ். கிருஷ்ணன், டி. ஏ. மதுரம், எஸ். எஸ். ராஜேந்திரன், வி. கே. ராமசாமி, பி. ஆர். பந்துலு ஆகியோர் நடித்திருந்தனர். பல படங்களில் இணைந்து நடித்த சிவாஜி கணேசன், பத்மினி ஆகியோர் இணைந்து நடித்த முதல் திரைப்படம் இதுவாகும்.
நடிப்பு

*படத்தின் தொடக்கத்தில் காட்டப்படும் பெயர்களின்படி குறிப்பிடப்பட்டுள்ளது


;நடிகர்கள்
* உமாபதியாக சிவாஜி கணேசன்
* துரையாக என். எஸ். கிருஷ்ணன்
* பி. ஆர். பந்துலு as Kanthasamy
* எம். ஆர். சாமிநாதன்
* குருநாத பிள்ளையாக வி. கே. ராமசாமி
* ஆய்வாளர் ஈசுவரனாக டி. கே. இராமச்சந்திரன்
* சி. எஸ். பாண்டியன்
* சுந்தரமாக எஸ். எஸ். ராஜேந்திரன்
* ஆடியபாதமாக கே. ஏ. தங்கவேலு

;நடிகைகள்
* ஜீவாவாக பத்மினி
* நல்லம்மாவாக டி. ஏ. மதுரம்
* வி. சுசீலா
* எஸ். டி. சுப்புலட்சுமி
* சந்திரா, தனம்
;நடனம்
* கிரிஜா
* அம்புஜம்
* மோகனா
தயாரிப்பு

இப்படத்தை மதராஸ் பிக்சர்ஸ் என்ற பதாகையின் கீழ் ஏ. எல் .சீனிவாசன் தயாரித்தார். இது அவரின் முதல் தயாரிப்பு ஆகும். இப்படத்தின் பாரதிதாசனின் ஒரே ஒரு பாடலைத் தவிர அனைத்துப் பாடல்களையும் ஏ. எல். சீனிவாசனின் சகோதரர் கண்ணதாசன் எழுதினார். இப்பட்டத்தில் சிவாஜியம் பத்மினியும் இணைந்து நடித்தனர் இது அவர்கள் இணைந்து நடித்த முதல் படமாகும். அதனிபிறகு இந்த இணை 60 படங்களுக்கு மேல் இணைந்து நடித்தது. இது சிவாஜிகணேசனின் இரண்டாவது திரைப்படம். 'பராசக்தி' வெளியாகி 2 மாதங்களுக்குப் பின் இத்திரைப்படம் வெளியாகியது. பராசக்தியும், பணமும் ஒரே நேரத்தில் தயாராகி வந்தன. பராசக்தி வெளிவருவதில் கொஞ்சம் தாமதமாகியிருந்தால், சிவாஜியின் முதல் திரைப்படமாக பணம் அமைந்திருக்கும்.
பாடல்கள்

அப்போது வளர்ந்து வரும் இசையமைப்பாளர்களாக இருந்த விஸ்வநாதன்-ராமமூர்த்தி இப்படத்திற்கு இசையமைத்தனர். அவர்கள் இணைந்து இசையமைத்த முதல் படம் இதுவாகும். இப்படத்தில் திமுக பற்றி பாடல் இருக்கவேண்டும் என்று படக்குழு விரும்பியது. ஆனால் தணிக்கைக் குழு அனுமதிக்காது என்பதால் திமுக என்று வருமாறு 'தினா முனா கானா' என்ற பாடலை கண்ணதாசன் எழுதினார். அதாவது திருக்குறள் முன்னணி கழகம் என்று பாடலில் வந்தது. அப்பாடலை என். எஸ். கிருஷ்ணன் பாடினார். பாடல் வரிகளை பாவேந்தர் பாரதிதாசன், கண்ணதாசன் ஆகியோர் எழுதினர். பாடல்களை என். எஸ். கிருஷ்ணன், டி. ஏ. மதுரம், சி. எஸ். பாண்டியன் மற்றும் பின்னணிப் பாடகர்கள் சி. எஸ். ஜெயராமன், ஜி. கே. வெங்கடேசு, எம். எல். வசந்தகுமாரி, டி. வி. ரத்தினம், ராதா ஜெயலட்சுமி ஆகியோர் பாடினர்.
மேற்கோள்கள்
வெளியிணைப்புகள்

* பணம்(திரைப்படம்)

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எஸ். எஸ். ராஜேந்திரன் நடித்த திரைப்படங்கள்
பகுப்பு:பத்மினி நடித்த திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:விஸ்வநாதன் - இராமமூர்த்தி இசையமைத்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:மு. கருணாநிதி திரைக்கதை எழுதிய திரைப்படங்கள்
பகுப்பு:என். எஸ். கிருஷ்ணன் நடித்துள்ள திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பிரியசகி (1952 திரைப்படம்)

பிரியசகி 1952 ஆம் ஆண்டு வெளிவந்த ஒரு இந்திய, மொழிமாற்றுத் தமிழ்த் திரைப்படமாகும். ஆத்மசகி என்ற பெயரில் வெளியான மலையாளப்படம் தமிழுக்கு மொழிமாற்றம் செய்யப்பட்டது. ஜி. ஆர். ராவ் இயக்கத்தில் வெளிவந்த இத்திரைப்படத்தில் சத்தியம்,நம்பியார் மற்றும் பலர் நடித்திருந்தனர். வசனம், பாடல்களை கம்பதாசன் எழுதினார்.
மேற்கோள்கள்

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
சியாமளா (திரைப்படம்)

சியாமளா 1952 ஆம் ஆண்டு வெளிவந்த தமிழ்த் திரைப்படமாகும். பி. ஏ. சுப்பராவ் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், ரேவங்கி மற்றும் பலரும் நடித்திருந்தனர்.

"ராஜன் மகாராஜன் திருவெற்றியூர் மேவும் திருவாளர் தியாக ராஜன், மகாராஜன்" என்ற பாடல் மிகவும் பிரபலமான பாடல்.
மேற்கோள்கள்

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
தாய் உள்ளம்

தாய் உள்ளம் (Thai Ullam) 1952 ஆம் ஆண்டு வெளிவந்த தமிழ்த் திரைப்படமாகும். கே. ராம்நாத் இயக்கத்தில் வெளிவந்த இத்திரைப்படத்தில் மனோகர், ஜெமினி கணேசன் மற்றும் பலரும் நடித்திருந்தனர்.
மேற்கோள்கள்

பகுப்பு:1952 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சந்திரபாபு நடித்த திரைப்படங்கள்
பகுப்பு:சித்தூர் வி. நாகையா நடித்த திரைப்படங்கள்
கங்காவதார்

கங்காவதார் என்பது 1942 ஆம் ஆண்டு வெளிவந்த தமிழ் இந்துத் தொன்மவியல் திரைப்படமாகும். இப்படத்தை சி. கே. சச்சி என்று பிரபலமாக அறியப்பட்ட சி. கே. சதாசிவம் இயக்கினார். வெளிவந்த இத்திரைப்படமானது சென்னை சுந்தரம் சவுண்ட் ஸ்டுடியோவால் தயாரிக்கப்பட்டது. இத்திரைப்படத்தில் என். சி. வசந்தகோகிலம் நடித்தார்.
கதை

கங்கை தேவி பூமிக்கு இறங்குவது தொடர்பான இந்து தொன்மவியில் கதையை அடிப்படையாகக் கொண்டு இப்படம் உருவாகப்பட்டது.
நடிப்பு

தி இந்து நாளிதழில் வெளியான இப்படத்தின் படத்தின் விமர்சனக் கட்டுரையிலிருந்து இந்தப் பட்டியல் எடுக்கப்பட்டது.


;நடிகர்கள்
*பகீரதனாக – நாகர்கோவில் கே. மகாதேவன்
*சிவனாக – சி. வி. வி. பந்துலு
*பி. ஆர். பந்துலு
*நாரதராக – பி. ஜி. வெங்கடேசன்
*டி. பாலசுப்பிரமணியம்
*எம். இலட்சுதணன்
*ஆர். இராசகோபால்
*காளி என். ரத்தினம்
*டி. எஸ். துரைராஜ்
*எம். ஆர். சுவாமிநாதன்

;நடிகைகள்
* கங்கையாக – என். சி. வசந்தகோகிலம்
*பார்வதியாக – டி. எஸ். தமயந்தி
*தேவ கன்னியாக – வி. என். ஜானகி
*எஸ். கே. பத்மாதேவி
*டி. வி. இலட்சுமி
*சி. டி. ராஜகாந்தம்
*பி. ஆர். மங்களம்
*டி. வி. ஏ. பூரணி
தயாரிப்பு

இந்தப் படத்தை சென்னை அடையாறு சுந்தரம் சவுண்ட் ஸ்டுடியோ தயாரித்துள்ளது.
பாடல்

இந்தப் படத்தில் என். சி. வசந்தகோகிலம் பாடிய பாடல்களின் பட்டியல்.
# "பாங்கனச்சோலை அலங்காரம்"
# "கலைவாணி அருள் புரிவாய்"
# "ஆனந்தம் அளவில்லா மிக ஆனந்தம்"
# "இதுவென்ன வேதனை"
# "ஜய ஜய புவனபதே பாலய ஜய கருணாஜலதே"
# "ஆனந்த மாயா வானுலகிதே"
# "காவின் மனோகரக் காட்சியின் மான்பே"
வரவேற்பு

திரைப்பட வரலாற்றாசிரியர் ராண்டார் கை 2012 இல் எழுதுகையில், "படம் முக்கியமாக அதன் இசை மற்றும் என். சி. வசந்தகோகிலத்தின் பாடல்களால் மிகவும் நன்றாக இருந்தது." என குறிப்பிட்டார்
மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
கிருஷ்ணபிடாரன் (திரைப்படம்)

கிருஷ்ண பிடாரன் 1942 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, சி. வி. வி. பந்துலு மற்றும் பலரும் நடித்திருந்தனர். வசனம், பாடல்கள் ஆகியவற்றை ஜி. சுந்தர பாகவதர் எழுதியிருந்தார்.
மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பிருதிவிராஜன்

பிருதிவிராஜன் 1942 ஆம் ஆண்டு வெளிவந்த வரலாற்றுத் தமிழ்த் திரைப்படமாகும். பி. சம்பத்குமார் இயக்கத்தில் வெளிவந்த இத்திரைப்படத்தில் பி. யு. சின்னப்பா, என். எஸ். கிருஷ்ணன் மற்றும் பலரும் நடித்திருந்தனர்.
கதைச் சுருக்கம்

தில்லி அரசர் பிருதிவிராஜனும் (பி. யு. சின்னப்பா), கனோஜ் மன்னர் ஜெயசந்தரும் (டி. எம். ராமசாமிப் பிள்ளை) முகம்மது கோரியுடன் (டி. கே. சம்பங்கி) போர் புரிந்து வெற்றி மாலை சூட்டி, தில்லி தர்பாரில் உரையாடிக் கொண்டிருக்கும் சமயம், சித்தூர் மன்னர் சமரசிங்கர் (ஜி. எம். பசீர்) முகம்மது கோரியை தில்லி தர்பாருக்கு விருந்தினராக அழைத்து வருகிறார். பிருதிவி முகம்மது கோரியை தக்க மரியாதையுடன் அவர் நாட்டிற்கு அனுப்பி வைக்கிறார். அப்படியிருக்க பிருதிவியின் பாட்டனாகிய அஜ்மீர் கிழட்டரசர் நந்தபாலன் (எஸ். வேலுசாமி கவி) தான் மரணப் படுக்கையிலிருப்பதாக செய்தி அனுப்ப, பிருதிவியும் ஜெயசந்தரும் அஜ்மீர் போக, நந்தபாலர் தன் நாட்டை பிருதிவிக்கு ஒப்படைக்கிறார். இதையெல்லாம் கவனித்துக் கொண்டிருந்த ஜெயசந்தரின் மந்திரி ஜாலவர்மன் (டி. எஸ். பாலையா) மனதை மாற்றி பிருதிவிக்கும் ஜெயசந்தருக்கும் விரோதத்தை உண்டாக்கி விடுகிறான். பிருதிவிக்கு ஒரு கடினமான கடிதத்தை ஜெயசந்தர் அனுப்புகிறார். அந்தக் கடிதத்தை வைத்துக்கொண்டு ஆழ்ந்த சிந்தனையிலிருக்கும் சமயம் தில்லி அரசவைக் கவியாகிய சந்தகவி (எஸ். டி. சுப்பையா) வந்து பிருதிவியின் மனதை மாற்றி, அங்குள்ள சித்திரங்களின் அழகில் ஈடுபடும்படியாக செய்கிறார். ஜெயசந்திரன் மகளான சம்யுக்தையின் (ஏ. சகுந்தலா) உருவத்தை பிருதிவி பார்த்து சம்யுக்தையின் மேல் காதல் கொள்கிறார்.

பிருதிவி தன் காதலை சம்யுக்தைக்குத் தெரிவிக்கும் பொருட்டு தன்னுடைய வளர்ப்புத் தாயார் மாதா தேவியாரை (எம். ஆர். சந்தானலட்சுமி) கனோஜுக்கு அனுப்புகிறார். இருவரும் ஒருவரை ஒருவர் காதலிக்கின்றார்கள். ஆனால் ஜாலவர்மன் பிருதிவியைப்போல் ஒரு சிலையைத் தயார் செய்து, ஒரு சுயம்வரத்தை சம்யுக்தைக்கு ஏற்படுத்தி மண்டபத்தின் வாயிலில் வைக்கிறான். இச் செய்தியை மாதா தேவி மூலமாய் அறிந்த பிருதிவி சுயம்வர நாளன்று சம்யுக்தையைத் தூக்கிச் செல்கிறான், அவமானம் சகிக்கமாட்டாமல் ஜெயசந்தர், முகம்மது கோரியின் உதவியைக்கொண்டு பிருதிவி மேல் போரை ஆரம்பித்தான். போர் நடக்கின்றது.
நடிகர்கள்
பாடல்கள்

பாடல்களை எஸ். வேலுசாமி கவி எழுத, ஏ. நடராஜன், ஜி. ராமநாதன் ஆகியோர் இசையமைத்திருந்தனர். பாரதியாரின் பாடல்களும் சேர்க்கப்பட்டிருந்தன.
தயாரிப்பு

இது ஒரு வரலாற்றுத் திரைப்படமாக இருந்தாலும், சுப்பிரமணிய பாரதியின் முன்று பாடல்கள் சேர்க்கப்பட்டிருந்தன. கதாநாயகன் பி. யு. சின்னப்பா இப்பாடல்களைப் பாடினார். பாரதியாரின் பாடல்கள் அக்காலத்தில் பிரித்தானிய அரசால் தடை செய்யப்பட்டிருந்ததால், அவரது பெயர் திரையில் காட்டப்படவில்லை.

இதே கதை 1962 ஆம் ஆண்டில் எம்.ஜி.ஆர், பத்மினி ஆகியோரின் நடிப்பில் ராணி சம்யுக்தா என்ற பெயரில் எடுக்கப்பட்டது.
வரவேற்பு

இத்திரைப்படம் பெரு வெற்றி பெறவில்லை. ஆனாலும், என். எஸ். கிருஷ்ணன், டி. ஏ. மதுரம், காளி என். ரத்னம், சி. டி. ராஜகாந்தம் ஆகியோரின் நகைச்சுவைக் காட்சிகள், மற்றும் பி. யு. சின்னப்பாவின் பாடல்களும் இசையமைப்பும் பெரும் வரவேற்பைப் பெற்றன.
மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:என். எஸ். கிருஷ்ணன் நடித்துள்ள திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
சன்யாசி சம்சாரி (1942 திரைப்படம்)

சன்யாசி சம்சாரி என்பது 1942 ஆம் ஆண்டு வெளிவந்த தமிழ்த் திரைப்படமாகும். ஜூபிடர் பிலிம்ஸ் நிறுவனத்தினரின் தயாரிப்பில் வெளிவந்தது இத்திரைப்படம்.

சம்சாரி என்ற இத்திரைப்படமும், சன்யாசி என்ற திரைப்படமும் ஒன்று சேர்க்கப்பட்டு சன்யாசி-சம்சாரி என்ற ஒரு தொகுப்பாக வெளிவந்தன. புதுக்கோட்டையைச் சேர்ந்த யூபிட்டர் பிலிம்சு என்ற நிறுவனம் இதனைத் தயாரித்தது. சம்சாரி திரைக்கதையை காவை சதாசிவம் என்பவர் எழுதினார். அவரே முக்கிய பாத்திரத்திலும் நடித்திருந்தார். நடராஜ ஆச்சாரி இசையமைத்த இத்திரைப்படத்தை எம். கிருஷ்ணரத்தினம் இயக்கியிருந்தார்.
மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சோகாமேளர் (திரைப்படம்)

சோகாமேளர் 1942 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, எம். ஆர். ராதா மற்றும் பலர் நடித்திருந்தனர்.

கொத்தமங்கலம் சீனு (வி. எஸ். சிறிநிவாசன்) சோகாமேளராகப் பாடி நடித்திருந்தார். ஜி. சுந்தர பாகவதர் (இசையமைப்பாளர் ஜி. ராமநாதனின் சகோதரர்) திரைக்கதை, மற்றும் பாடல்களை எழுதியிருந்தார். அவரே இசையமைத்தும் இருந்தார்.
கதை

தாழ்த்தப்பட்ட சமூகத்தைச் சேர்ந்த சோகாமேளர் (கொத்தமங்கலம் சீனு) பண்டரிபுரத்தில் உள்ள கிருஷ்ணர் கோயிலுக்குள் செல்லுவதற்குத் தடை விதிக்கப்பட்டது. பழமைவாதிகளான பிராமணர்கள் (எம். ஆர். ராதா) அவரை உளரீதியாகப் பலவிதத்திலும் துன்புறுத்தினர். ஆனாலும், சோகாமேளரின் கடும் வழிபாட்டினால் இறைவன் பாண்டுரங்க விட்டலர் அவர் முன் தோன்றினார். அத்துடன் அவரின் குடிசைக்கு நாள்தோறும் சென்று சோகாமேளர் பரிமாறிய உணவையும் உண்டார். இதனையறிந்த பழமைவாதிகள் சோகாமேளரைத் தாக்கினர். ஆனாலும் விட்டலர் கோயிலில் சில அதிசயங்கள் நிகழ்ந்து வருவதை அவர்கள் உணர்ந்தனர். சோகாமேளர் தாக்குதலுக்குள்ளக்கப்பட்ட அதே நாளில் சோகாமேளருக்கு ஏற்பட்டிருந்த உடற்காயம் போன்ற அதே காயம் கோயிலில் இருந்த சிலையிலும் ஏற்பட்டிருந்தது. தமது மடமையை உணர்ந்த கோயில் பூசாரிகளான அந்தணர்கள் சோகாமேளரிடம் மன்னிப்புக் கேட்டு, விட்டலர் கோயிலினுள் அவரை நுழைய அனுமதித்தனர்.
மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தமிழறியும் பெருமாள்

தமிழறியும் பெருமாள் 1942 ஆம் ஆண்டு வெளிவந்த தமிழ்த் திரைப்படமாகும். உமா பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ஏ. செல்லப்பா, எம். ஜி. ஆர் மற்றும் பலரும் நடித்திருந்தனர்.
கதைச்சுருக்கம்

சமஸ்க்ருத கவிஞரும், நாடக ஆசிரியருமான காளிதாசனின் கதையை அடிப்டையாகக் கொண்டு எடுக்கப்பட்டத் திரைப்படமாகும்.
நடிகர்கள்

* வி. ஏ. செல்லப்பா
* எம். ஆர். சந்தானலட்சுமி
* எம். ஜி. ஆர்
* ஆர். பாலசுப்ரமணியம்
* டி. எஸ். துரைராஜ்
* எம். எஸ். தேவசேனா
* எம். ஜி. சக்கரபாணி
* சி. டி. ராஜகாந்தம்
* டி. எஸ். ஜெயா
* குமாரி மங்களம்
* எஸ். யோகாம்பாள்
* கே. என். ராஜலக்ஷ்மி
* வி. நடராஜ்
இசை

இப்படத்தின் பாடலாசிரியர் உடுமலை நாராயணகவி ஆவார். இசை அமைப்பாளரின் பெயர் இப்படத்தில் குறிப்பிடப்படவில்லை. சரஸ்வதி ஸ்டோர்ஸ் என்ற இசைக்குழு பாடல்களுக்கு இசை வாசித்தது. வி. ஏ. செல்லப்பா பாடிய "கல்வியை போல்" என்ற பாடல் பிரபலமான பாடலாகும்.
வரவேற்பு

ஒளிப்பதிவும் ஒலிப்பதிவும் நன்றாக அமைந்திருந்தாலும், இப்படம் வணிகரீதியாக வெற்றிபெறவில்லை.
உசாத்துணை

*
வெளி-இணைப்புகள்

* https://www.youtube.com/watch?v=1CLO-5VsMqk - "கல்வியை போல்" பாடல்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
தாசிப் பெண் (ஜோதிமலர்)

தாசிப்பெண், ஜோதிமலர் அல்லது தும்பை மகாத்மியம் என்ற மூன்று பெயர்களில் 1943 ஆம் ஆண்டில் வெளிவந்த தமிழ்த் திரைப்படம் ஆகும். இந்தத் திரைப்படத்தை எல்லிஸ் ஆர். டங்கன் இயக்கியிருந்தார். இதில் டி. ஆர். மகாலிங்கம், எம். ஜி. ஆர் மற்றும் பலரும் நடித்திருந்தனர்.

புவனேஸ்வரிப் பிச்சர்ஸ் தயாரித்திருந்தது. லலிதா வெங்கட்ராமன், எஸ். ராஜேஸ்வர ராவ் ஆகியோர் இப்படத்திற்கு இசையமைத்திருந்தனர்.
மேற்கோள்கள்


வெளி இணைப்புகள்

*

பகுப்பு:இந்தியத் தமிழ்த் திரைப்படங்கள்
பகுப்பு:இந்து தொன்மவியல் திரைப்படங்கள்
பகுப்பு:1943 தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
குமார குலோத்துங்கன்

குமார குலோத்துங்கன் (Kumara Kulothungan) 1939 ஆம் ஆண்டு வெளிவந்த தமிழ்த் திரைப்படமாகும். டெக்கான் சினிடோன் திரைப்பட நிறுவனத்தினரின் தயாரிப்பில் வெளிவந்த இத்திரைப்படத்தில் சி. டி. கண்ணபிரான், ஜி. கோபால் மற்றும் பலரும் நடித்திருந்தனர். டி. ஆர். ராஜகுமாரி இத்திரைப்படத்தில் கதாநாயகியாக அறிமுகமானார். ஐ. இராஜாராவ் இத்திரைப்படத்தை இயக்கினார்.
மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
திவான் பகதூர் (திரைப்படம்)

திவான் பகதூர் 1943 ஆம் ஆண்டு வெளிவந்த தமிழ்த் திரைப்படமாகும். டி. ஆர். சுந்தரம் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், காளி என். ரத்தினம் மற்றும் பலரும் நடித்திருந்தனர். "என் உள்ளமதை கொள்ளை கொண்ட..." என்ற நகைச்சுவைப் பாடல் பிரபலம்.
திரைக்கதை

பிரித்தானிய இந்தியாவில் குடியேற்ற அரசாங்கத்தால் திவான் பகதூர் என்ற பட்டத்துடன் கௌரவிக்கப்பட்ட ரங்கநாத முதலியார் (கே. கே. பெருமாள்) என்ற ஒரு படிப்பறிவற்ற பணக்காரரைப் பற்றிய கதை. இப்படிப்பட்டவர்களை விமர்சிப்பவர் டி. ஆர். ராமச்சந்திரன். அப்படிப்பட்டவர்கள் கௌரவிக்கப்படுவதை எதிர்த்து அவர் ஆங்கிலத்தில் கூட்டங்களில் உரையாற்றுகிறார்.
நடிகர்கள்

இப்பட்டியல் திவான் பகதூர் பாட்டுப்புத்தகத்தில் இருந்து எடுக்கப்பட்டது.
தயாரிப்பு

படத்தை மாடர்ன் தியேட்டர்சு டி. ஆர். சுந்தரம் இயக்கித் தயாரித்திருந்தார். கதை, திரைக்கதை, வசனம் எழுதியவர் எம்.ஹரிதாஸ். டபிள்யூ. ஆர். சுப்பாராவ் ஒளிப்பதிவு செய்ய, டி. துரைராஜ் படத்தொகுப்பு செய்துள்ளார். ஒலிப்பதிவு செய்தவர் ஆர். ஜி. பிள்ளை. அமைப்புகளையும் வடிவமைப்பையும் ஏ. ஜே. டொமினிக், பி. பி. கிருஷ்ணன் ஆகியோர் செய்திருந்தனர். படத்தின் தலைப்புகளில் எந்த ஒரு இசையமைப்பாளரும் குறிப்பிடப்படவில்லை. டி. ஆர். ராமச்சந்திரன் ஆங்கில மொழியைக் கற்றதில்லை. ஆனால் அவரது பேச்சு, உச்சரிப்பு மற்றும் உச்சரிப்பு சரியாக இருந்தது. இங்கிலாந்தில் படித்த டி. ஆர். சுந்தரம், டி.ஆர்.ராமச்சந்திரனின் ஆங்கிலத்தில் பேசுவதைக் கண்டு வியந்தார். அவர் நடிகரின் நடிப்பைப் பாராட்டி, வெகுமதியும் வழங்கினார்.
பாடல்கள்

டி. ஏ. கல்யாணம் இப்படத்திற்கு இசையமைத்திருந்தார். கே. வி. மகாதேவன் இசையமைப்பில் உதவியாளராகப் பணியாற்றினார். பாடல்களை எழுதியவர்: வேலுசாமி கவி. இப்பட்டியல் திவான் பகதூர் பாட்டுப்புத்தகத்தில் இருந்து எடுக்கப்பட்டது.
மேற்கோள்கள்

பகுப்பு:1943 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
பக்த ஹனுமான்

பக்த ஹனுமான் 1944 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, டி. ஆர். மகாலிங்கம் மற்றும் பலரும் நடித்திருந்தனர்.
நடிகர்கள்
நடிகைகள்
பாடல்கள்

இத்திரைப்படத்தில் 13 பாடல்கள் இடம்பெற்றிருந்தன. பாபநாசம் சிவனின் பாடல் வரிகளுக்கு கே. வி. மகாதேவன் இசையமைத்திருந்தார்.
மேற்கோள்கள்

பகுப்பு:1944 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பர்த்ருஹரி (திரைப்படம்)

பர்த்ருஹரி 1944 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் மற்றும் சி. எஸ். வி. ஐயர் ஆகியோரின் இயக்கத்தில் வெளிவந்த இத்திரைப்படத்தில் செருகளத்தூர் சாமா, என். எஸ். கிருஷ்ணன் மற்றும் பலரும் நடித்திருந்தனர்.
மேற்கோள்கள்

பகுப்பு:1944 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:கே. சுப்பிரமணியம் இயக்கிய திரைப்படங்கள்
ஹரிச்சந்திரா (1944 திரைப்படம்)

ஹரிச்சந்திரா 1944 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோவில் தயாரிக்கப்பட்டு கே. பி. நாகபூசணம் இயக்கத்தில் வெளிவந்த இத்திரைப்படத்தில் பி. யு. சின்னப்பா அரிச்சந்திரனாகவும், பி. கண்ணாம்பா சந்திரமதியாகவும் நடித்து வெளிவந்தது. எம்.ஜி.ராமச்சந்திரன், என்.எஸ்.கிருஷ்ணன் மற்றும் பலரும் இதில் நடித்திருந்தனர்.
பாத்திரங்கள்
பாடல்கள்

மொத்தம் 15 பாடல்கள் இப்படத்தில் இடம்பெற்றன.

* அகிலசர்வே சனெங்கள் ராஜனே பொய் பேசான் (குழுப் பாடல்)
* மாசிலாச் செல்வமே வாழ்க நீ (சந்திரமதி)
* மலர்மாரன் வாளியால் வாடுகின்றோம் (பாணப் பெண்கள்)
* நிராதரவானோம் பராத்பரநாதா நீ கண் பாராய் (சந்திரமதி)
* ஆண்பிள்ளைக் கீடோ - அடி அசடே (காலகண்டன், காலகண்டி)
* காசிநாதா கங்காதரா கருணை செய்வாய் (ஹரிச்சந்திரன், சந்திரமதி, லோகிதாசன்)
* சத்திய நீதி மாறா இம்மாதை வாங்குவாருண்டோ (ஹரிச்சந்திரன்)
* சின்னபய பேச்சைக் கேட்டு சீறி விழுகவேணாம் (வீரபாகு, செல்லி)
* எனையாளும் தயாநிதே ஈசா கருணா விலாசா (ஹரிச்சந்திரன்)
* இதுவே புண்ய பூமி (ஹரிச்சந்திரன்)
* நல்ல நேரமடா நாமும் விளையாடவே (லோகிதாசன்)
* பாலனிறந்த இடம் எது தானோ (சந்திரமதி)
* என்னாருயிரே கண்மணியே (சந்திரமதி)
* வாடா என் கண்ணின் மணியே (சந்திரமதி)
* மனமே வீணாய்த் தளராதே (பின்னணிப் பாடல்)
துணுக்குகள்

இத்திரைப்படம் வெளிவந்த அதே நேரத்தில் கன்னடத்தில் தயாரிக்கப்பட்ட "ஹரிச்சந்திரா" என்ற பெயரில் தயாரிக்கப்பட்ட திரைப்படம் 1943ல் தமிழில் மொழிமாற்றம் செய்யப்பட்டு வெளிவந்திருந்தது. இத்திரைப்படமே முதன் முதலில் தென்னிந்தியாவில் மொழிமாற்றம் செய்யப்பட்டு வெளிவந்த முதலாவது திரைப்படம் ஆகும்.
மேற்கோள்கள்




பகுப்பு:1944 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:எஸ். வி. வெங்கட்ராமன் இசையமைத்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:பி. கண்ணாம்பா நடித்த திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
ஜகதலப்பிரதாபன்

ஜகதலப்பிரதாபன் 1944 ஆம் ஆண்டு வெளிவந்த தமிழ்த் திரைப்படமாகும். எஸ். எம். ஸ்ரீ ராமுலு நாயுடு தயாரிப்பில் வெளிவந்த இத்திரைப்படத்தில் பி. யு. சின்னப்பா, என். எஸ். கிருஷ்ணன் மற்றும் பலரும் நடித்திருந்தனர்.
வெளி இணைப்புகள்

* ஜகதலப் பிரதாபன்

பகுப்பு:1944 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
பகுப்பு:டி. எஸ். பாலையா நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
பிரபாவதி (திரைப்படம்)

பிரபாவதி (Prabhavathi) 1944 இல் வெளிவந்த இந்தியத் தமிழ் இந்துத் தொன்மவியல் திரைப்படம் ஆகும். டி. ஆர். ரகுநாத் இயக்கத்தில் லேனா செட்டியார் தயாரித்த இத்திரைப்படத்தில் கொன்னப்ப பாகவதர், எஸ். பி. எல். தனலட்சுமி, டி. ஆர். ராஜகுமாரி ஆகியோர் முக்கிய பாத்திரங்களில் நடித்திருந்தனர்.
திரைக்கதை

இந்துக் கடவுளான கிருட்டிணன் (எம். எஸ். சரோஜா), அவரது மகன் பிரத்யும்னன் (சி. ஹொன்னப்ப பாகவதர்), முனிவர் நாரதர் (கே. மகாதேவ ஐயர்) மற்றும் நாரதரின் குறும்புச் செயல்கள், பிரத்யும்னன் ஒரு முனிவரால் சபிக்கப்பட்டு பெண்ணாக மாறியது, கிருட்டிணனின் ஈடுபாட்டினால் பிரத்யும்னன் சாபத்தில் இருந்து விடுபடுவது, பிரத்யும்னன் எப்படி அவரது காதலி மாயாவதியுடன் (டி. ஆர். ராஜகுமாரி) மீண்டும் இணைகிறார் என்பதே திரைக்கதை ஆகும்.
நடிக, நடிகையர்

இவர்களுடன் புளிமூட்டை ராமசாமி, திருவேங்கிடம், குப்புசாமி, சங்கரமூர்த்தி, செல்லமுத்து, கிருஷ்ணமூர்த்தி, சின்னச்சாமி, கோபால் ஆகியோர் அசுரர்களாக நடித்திருந்தனர்.


இவர்களுடன் நடனமாதர்களாக டி. ஏ. ஜெயலட்சுமி, கே. ஆர். ஜெயலட்சுமி, கே. எஸ். ஆதிலட்சுமி, கே. எஸ். ராஜம், எஸ். சரசுவதி, வி. எஸ். சிட்டி அம்மாள், ஆர். என். தனபாக்கியம் ஆகியோரும், துணை நடிகைகளாக டி. டி. கிருஷ்ணாபாய், டி. டி. கமலாபாய், பி. எஸ். சந்திரா, வி. லட்சுமிகாந்தம் ஆகியோரும் நடித்திருந்தனர்.
தயாரிப்பு

பிரபாவதி டி. ஆர். ரகுநாத்தினால் இயக்கப்பட்டு எஸ். எம். லெட்சுமணன் "லேனா" செட்டியாரின் கிருஷ்னா பிக்சர்சின் தயாரிப்பில் வெளிவந்தது. கிருட்டிணன் என்ற ஆண் பாத்திரத்தில் டி. ரகுநாத்தின் மனைவி எம். எஸ். சரோஜா நடித்திருந்தார். கொன்னப்ப பாகவதர் பிரதியும்னன் என்ற முக்கிய பாத்திரத்திலும், டி. ஆர். ராஜகுமாரி பிரதியும்னனின் காதலி மாயாவதியாகவும் நடித்தனர். டி. ஆர். ராஜகுமாரியின் அத்தை எஸ். பி. எல். தனலட்சுமி பிரபாவதியாகவும், என். எஸ். கிருஷ்ணன், டி. ஏ. மதுரம் நகைச்சுவைக் காட்சிகளிலும் நடித்தனர்.
வெளியீடும் வரவேற்பும்

பிரபாவதி முருகன் டாக்கீசினால் வெளியிடப்பட்டது. இந்தத் திரைப்படம் வணிகரீதியாக வெற்றிபெறாவிடினும், "கவர்ச்சிப் பெண்ணான ராஜகுமாரியின் ஆரம்பகாலத் திரைப்படங்களில் ஒன்றாக இது நினைவுகூரப்படும்" என திரைப்பட வரலாற்றாசிரியர் ராண்டார் கை கூறுகிறார்.
பாடல்கள்
மேற்கோள்கள்

பகுப்பு:1944 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். ராஜகுமாரி நடித்த திரைப்படங்கள்
பக்த காளத்தி

பக்த காளத்தி 1945 ஆம் ஆண்டு ஆர். பத்மநாபன் இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் ஹொன்னப்ப பாகவதர், என். எஸ். கிருஷ்ணன் மற்றும் பலரும் நடித்திருந்தனர்.

பாபநாசம் சிவன் இயற்றிய பாடல்களுக்கு ஜி. ராமநாதன் இசையமைத்திருந்தார்.
மேற்கோள்கள்
வெளி இணைப்புகள்

*

பகுப்பு:1945 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
என் மகன் (1945 திரைப்படம்)

1974 இல் இதே பெயரில் வெளிவந்த திரைப்படத்தைப் பற்றிய கட்டுரைக்கு என் மகன் (1974 திரைப்படம்) கட்டுரையைப் பார்க்க.

என் மகன் 1945 ஆம் ஆண்டு வெளிவந்த தமிழ்த் திரைப்படமாகும்.ஆர். எஸ். மணி இயக்கத்தில் வெளிவந்த இத்திரைப்படத்தில் என். கிருஷ்ணமூர்த்தி, டி. பாலசுப்பிரமணியம் மற்றும் பலரும் நடித்திருந்தனர். அன்றைய ஆங்கில அரசின் வேண்டுகோளுக்கு இணங்க கோவை சென்ட்ரல் ஸ்டூடியோஸ் தயாரித்து வெளியிட்டத் திரைப்படம்.
கதைச் சுருக்கம்

சென்னைக்கு அருகிலுள்ள ஒரு கிராமத்தைச் சேர்ந்த மூர்த்தி முதலியாரின் மகன் செல்வம் கல்லூரியில் படிக்கிறான். அப்பா மூர்த்தி செல்வத்தின் திருமணத்திற்கு ஏற்பாடு செய்கிறார். அப்பா ஏற்பாடு செய்துள்ள பெண் தனது காதலி விமலா தான் என்பது செல்வத்துக்குத் தெரியாது. விமலாவுக்கும் அப்படியே தனக்கு வரப்போகும் மாப்பிள்ளை செல்வம்தான் என்று இருவரும் வழ்கையில் வெறுப்படைந்து விமலா "ஆல் இந்தியா நர்ஸிங் சர்வீஸ்" பயிற்சிக்கு போகிறாள், "இந்தியன் ஏர்போர்ஸில்" சேருகிறான்.
சப்பானியர் ஆக்கிரமிப்பிலிருந்து பர்மாவை விடுவிக்க இந்திய விமானப்படை போகிறது. போரில் செல்வம் படுகாயமடைகிறான். போர்முனையில் மருத்துவச் சிகிச்சை முகாமில் விமலாவை சந்திக்கிறான். அவர்கள் காதல் நிறைவேறுகிறது.
மேற்கோள்கள்

பகுப்பு:1945 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
கண்ணம்மா என் காதலி (திரைப்படம்)

கண்ணம்மா என் காதலி 1945 ஆம் ஆண்டு வெளிவந்த தமிழ்த் திரைப்படமாகும். படத்தின் உரையாடல், பாடல் இயக்கம் கொத்தமங்கலம் சுப்பு, இத்திரைப்படத்தில் எம். கே. ராதா, எல். நாராயண ராவ் மற்றும் பலரும் நடித்திருந்தனர். உலகப் போரில் ரங்கூனுக்கு ஆதரவாக பிரித்தானியர்கள் அரசின் ஆலோசனையின் பேரில் இப்படம் தயாரிக்கப்பட்டது. இதன் கதை, திரைக்கதை, வசனம், பாடல்கள் அனைத்தையும் கொத்தமங்கலம் சுப்புவே எழுதியிருந்தார்.
கதைச் சுருக்கம்

ரங்கூன் நகருக்கு அருகில் ஆண்டுதோறும் தீப உற்சவம் என்று ஒரு களியாட்டம் நடைபெறுவதுண்டு. அந்த உற்சவத்திற்கு மருத்துவர் சுந்தரேசன் என்பவர் தனது ஐந்து வயதுக் குழந்தை கண்ணம்மாவை அழைத்துக் கொண்டு செல்கிறார். கூட்ட நெருசலில் குழந்தையைத் திருடன் தூக்கிச் சென்று நகைகளை எடுத்துக்கொண்டு குழந்தையை விட்டு விட்டுப் போய்விடுகிறான். குழந்தையை எவ்வளவோ தேடியும் குழந்தை அகப்படவில்லை. பத்தாண்டுகள் உருண்டோடிவிடுகிறது. இரண்டாம் உலகப் போர் தொடங்கியதும் சப்பானியர் ரங்கூனைத் தாக்குகின்றனர்.

இந்தியாவை நோக்கி அநேகர் போய்க்கொண்டிருப்பதாக கேள்விப்பட்டு சுந்தரி தொடருந்து நிலையத்திற்கு வந்து முத்து ஏறினானோவென்று தேடுகிறபோது கூட்டம் அவளை தொடருந்தை விட்டு இறங்க விடாமல் நெருக்குகிறது. சுந்தரியால் இறங்க முடியவில்லை, தொடருந்து புறப்பட்டு விடுகிறது. தொடருந்தை சப்பானியர் குண்டு எறிந்து தாக்கவே பயணிகள் பலர் காயமடைகின்றனர். சுந்தரிக்கும் பலத்த காயம் ஏற்படுகிறது.
காயத்துக்கு மருந்திடும் போது சுந்தரியின் மச்சத்தைக் கண்டு காணாமல்போன தனது குழந்தை கண்ணம்மா என ஆனந்தமடைகிறார் மரு. சுந்தரேசன்.
மேற்கோள்கள்

பகுப்பு:1945 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்